อวสาน QEทองคำร่วงต่อ
ราคาทองคำเข้าสู่การปรับตัวขาลงอีกครั้งหนึ่ง ทันทีที่นายเบน เบอร์แนนคี ประธานธนาคารกลางสหรัฐได้ออกมาแถลงในทำนองว่า อาจจะมีการปรับลด QE ในช่วงปลายปีนี้ เนื่องจากตัวเลขเศรษฐกิจของสหรัฐอเมริกาโดยภาพรวมเริ่มดีขึ้น โดยที่จะมีการโฟกัสไปที่อัตราการว่างงาน ซึ่งปรับตัวดีขึ้นและภาคการผลิตที่ดีขึ้นภายใต้เงื่อนไขเงินเฟ้อที่ยังต่ำอยู่มาก ดังนั้น ทันทีที่ประกาศแถลงการณ์ดังกล่าว จึงทำให้ในเช้าวันพฤหัสบดีบ้านเรา ราคาทองคำปรับตัวลดลงกว่า 50 เหรียญสหรัฐในตลาดโลก และปรับตัวลดลงต่อเนื่องในคืนวันศุกร์อีกด้วย ซึ่งราคาทองคำทั้งวันพฤหัสบดีและวันศุกร์มีการปรับตัวลดลงรวมกันกว่า 100 เหรียญสหรัฐ/ออนซ์ จากสัปดาห์ที่แล้วที่ระดับ 1,390 เหรียญสหรัฐ ตอนนี้ราคาทองคำอยู่ต่ำกว่า 1,300 เหรียญสหรัฐแล้ว
29 ต.ค. 2565

ราคาทองคำเข้าสู่การปรับตัวขาลงอีกครั้งหนึ่ง ทันทีที่นายเบน เบอร์แนนคี ประธานธนาคารกลางสหรัฐได้ออกมาแถลงในทำนองว่า อาจจะมีการปรับลด QE ในช่วงปลายปีนี้ เนื่องจากตัวเลขเศรษฐกิจของสหรัฐอเมริกาโดยภาพรวมเริ่มดีขึ้น โดยที่จะมีการโฟกัสไปที่อัตราการว่างงาน ซึ่งปรับตัวดีขึ้นและภาคการผลิตที่ดีขึ้นภายใต้เงื่อนไขเงินเฟ้อที่ยังต่ำอยู่มาก ดังนั้น ทันทีที่ประกาศแถลงการณ์ดังกล่าว จึงทำให้ในเช้าวันพฤหัสบดีบ้านเรา ราคาทองคำปรับตัวลดลงกว่า 50 เหรียญสหรัฐในตลาดโลก และปรับตัวลดลงต่อเนื่องในคืนวันศุกร์อีกด้วย ซึ่งราคาทองคำทั้งวันพฤหัสบดีและวันศุกร์มีการปรับตัวลดลงรวมกันกว่า 100 เหรียญสหรัฐ/ออนซ์ จากสัปดาห์ที่แล้วที่ระดับ 1,390 เหรียญสหรัฐ ตอนนี้ราคาทองคำอยู่ต่ำกว่า 1,300 เหรียญสหรัฐแล้ว 
แม้ QE จะยังไม่ได้เกิดขึ้นจริงและเป็นเพียงความคาดหวัง แต่จะเห็นได้ว่า ราคาได้ปรับลดนำไปก่อนอย่างรวดเร็ว เรียกได้ว่าตั้งแต่ต้นเดือน ม.ค.จนถึงปัจจุบัน ราคาทองคำปรับร่วงลงมาแล้วกว่า 27% ในรูปของค่าเงินเหรียญสหรัฐ ถ้าในรูปของเงินบาทก็ปรับลดลงมาแล้ว 24% โดยที่จะเห็นถึงความแกว่งทั้งของเงินบาทและราคาทองคำ
lการทำกำไรในทองคำในสภาพตลาดขาลง
MTS Gold ได้ย้ำเน้นในการปรับเปลี่ยนกลยุทธ์ ปรับเปลี่ยนแนวความคิด และปรับเปลี่ยนวิธีการบริหารจัดการในการลงทุนมาโดยตลอด ตั้งแต่ต้นปีจนถึงปัจจุบัน ซึ่งการแก้ปัญหาคือเราต้องบริหารจัดการทองคำที่มีอยู่ โดยการนำทองคำมาฝาก แล้วจึงจะสามารถส่งคำสั่งเพื่อจะซื้อหรือขาย เพื่อที่จะทำกำไรในตลาดขาลงได้ ซึ่งหลักการนี้ MTS Gold เราใช้ชื่อว่า โครงการรับฝากทองคำเพื่อการลงทุน (GDI) ซึ่งหมายความว่า ท่านจะสามารถนำทองคำที่มีอยู่มาบริหารจัดการเพื่อให้เกิดผลกำไรได้ โดยใช้เงินลงทุนเพียงเล็กน้อย ยกตัวอย่างเช่น นำทองคำมาฝากในโครงการ GDI และขายทองคำออกมา โดยวิธีนี้เมื่อราคาปรับตัวลดลงกว่าบาทละ 900 บาท ท่านก็จะสามารถทำกำไรได้จากสินทรัพย์ที่มีอยู่
นอกจากนี้ MTS Gold Futures บริษัท Broker ทองคำ ยังได้ร่วมกับตลาดอนุพันธ์แห่งประเทศไทยเปิดสอนการลงทุนใน Gold Futures รวมทั้งการลงทุนใน SET50 Index Futures และ Single Stock Index Futures ผ่านระบบ Click2Win ท่านนักลงทุนจะสามารถได้รับความรู้จากการสัมมนาฟรีถึง 5 ครั้ง และยังได้ทดลองประสบการณ์ในการลงทุนผ่านผู้เชี่ยวชาญการลงทุนโดยตรง สนใจติดต่อที่ Call Center 02-222-6222 ต่อ 901-910